- A... - de elakad a szavam, hiába tátogok, mint partra vetett hal, nincs birtokomban a megfelelő kontraérv. A végén még mulattatni fogja, hogy tudatlanul nézek szembe a dologgal, amiről beszél. Nem vagyok túl jártas az italok területén, sőt. Abba pedig bele sem akarok gondolni, miféle erkölcstelen buliról csalhattam magamhoz. Amint fejemben képek rajzolódnak, már nem is tűnik olyan rossz döntésnek, hogy vámpíreleség legyek. Hogy találkozhattak a világaink, ha ennyire különbözünk?